pythainlp/thai-wiki-dataset-v3 huggingface dataset:
กูปูวาซู

กูปูวาซู (cupuaçu, cupuassu, cupuazú, cupu assu, copoasu; ) เป็นพรรณไม้ป่าดิบชื้นชนิดหนึ่งซึ่งอยู่ในสกุลเดียวกันกับโกโก้ พบขึ้นทั่วไปในแอ่งแอมะซอนและมีการเพาะปลูกในพื้นที่ป่ารกของโคลอมเบีย โบลิเวีย เปรู และตอนเหนือของบราซิลโดยมีการผลิตมากที่สุดในรัฐปารา  เนื้อในผลกูปูวาซูเป็นที่นิยมบริโภคตลอดทั้งอเมริกากลางและอเมริกาใต้ เป็นผลไม้ประจำรัฐปารา และเป็นส่วนผสมในไอศกรีม ของว่างอัดแท่ง และผลิตภัณฑ์อื่น ๆ
== ลำต้น ==
ต้นกูปูวาซูโดยทั่วไปมีความสูงระหว่าง 5–15 เมตร (16–49 ฟุต) แต่บางต้นอาจสูงถึง 20 เมตร (66 ฟุต) เปลือกไม้มีสีน้ำตาล ใบมีความยาวระหว่าง 25–35 เซนติเมตร (9.8–13.8 นิ้ว) และกว้าง 6–10 เซนติเมตร (2.4–3.9 นิ้ว) โดยมีเส้นใบ 9 หรือ 10 คู่ เมื่อโตเต็มที่ใบจะเปลี่ยนจากสีออกชมพูเป็นสีเขียว และจะเริ่มออกผลในที่สุด
== ผล ==
เนื้อสีขาวของผลกูปูวาซูมีกลิ่นหอมที่ได้รับการพรรณนาว่าคล้ายกลิ่นช็อกโกแลตผสมสับปะรด และมักนำมาใช้เป็นส่วนผสมในน้ำผลไม้ ของหวาน และขนมหวาน น้ำจากผลกูปูวาซูมีรสชาติคล้ายแพร์ กล้วย เสาวรส และเมลอน
โดยทั่วไปผลกูปูวาซูจะถูกเก็บจากพื้นดินเมื่อมันตกจากต้นตามธรรมชาติ เราสามารถประเมินความสุกงอมภายในผลได้ยากเนื่องจากภายนอกผลไม่มีการเปลี่ยนสีที่เห็นได้ชัดเจน อย่างไรก็ตาม ผลการศึกษาแสดงให้เห็นว่าในสภาวะแบบภูมิภาคแอมะซอนตะวันตกของโคลอมเบีย ผลมักจะสุกแก่เต็มที่ภายใน 117 วันหลังจากดอกเจริญเป็นผลชัดเจน ชาวบราซิลนิยมกินผลสด ๆ หรือนำผลไปทำของหวาน
ผลิตภัณฑ์อาหารจากกูปูวาซูในเชิงพาณิชย์ได้แก่เนื้อผลและผง
== สารพฤกษเคมี ==
กลิ่นรสของผลกูปูวาซูมาจากสารพฤกษเคมีอย่างแทนนิน, ไกลโคไซด์, ทีโอแกรนดิน, แคทิชิน, เควอร์ซิทิน, เค็มป์เฟอรอล และไอโซสกูเทลลาเรน นอกจากนี้ยังมีกาเฟอีน, ธีโอโบรมีน และธีโอฟิลลีนเช่นที่พบในโกโก้ แต่ผลกูปูวาซูมีกาเฟอีนในปริมาณที่ต่ำกว่ามาก
== เนยกูปูวาซู ==
เนยกูปูวาซูเป็นไตรกลีเซอไรด์ที่ประกอบด้วยกรดไขมันอิ่มตัวและไม่อิ่มตัว ทำให้เนยมีจุดหลอมเหลวต่ำ (ประมาณ 30 องศาเซลเซียส) และมีเนื้อสัมผัสนุ่ม จึงเอื้อต่อการนำไปทำขนมหวานที่มีลักษณะคล้ายช็อกโกแลตขาว ส่วนประกอบที่เป็นกรดไขมันหลักของเนยกูปูวาซูคือ กรดสเตียริก (ร้อยละ 38), กรดโอเลอิก (ร้อยละ 38), กรดปาลมิติก (ร้อยละ 11) และกรดแอราคิดิก (ร้อยละ 7)
== อ้างอิง ==
==แหล่งข้อมูลอื่น==
สกุลโกโก้
ต้นไม้ในประเทศบราซิล
กูร์บันกูลือ เบร์ดือมูฮาเมดอว์

กูร์บันกูลือ แมลิกกูลือเยวิช เบร์ดือมูฮาเมดอว์ (Gurbanguly Mälikgulyýewiç Berdimuhamedow; เกิด 29 มิถุนายน 1957) หรือที่รู้จักกันในชื่อ อาร์กาดาก (Arkadag, Аркадаг) เป็นนักการเมืองชาวเติร์กเมน อดีตประธานาธิบดีเติร์กเมนิสถานจาก ค.ศ. 2006 ถึง 2022
เขามีวิชาชีพเป็นทันตแพทย์และเคยดำรงตำแหน่งรัฐมนตรีกระทรวงสาธารณสุขในรัฐบาลของซาปาร์มือรัต นือยาซอว์ ตั้งแต่ ค.ศ. 1997 และเป็นรองประธานาธิบดีนับตั้งแต่ ค.ศ. 2001 เขาขึ้นดำรงตำแหน่งเป็นประธานาธิบดีชั่วคราวหลังนือยาซอว์เสียชีวิตลงเมื่อ 21 ธันวาคม 2006 และต่อมาลงเลือกตั้งและชนะการเลือกตั้งใน ค.ศ. 2007 เขาไม่มีผู้ลงคะแนนเสียงคัดค้านที่มีนัยสำคัญ และชนะการลงคะแนนไปอย่างถล่มทลาย (89.2%) ตามด้วยการเลือกตั้งอีกครั้งใน ค.ศ. 2012 ซึ่งมีผู้ลงคะแนนเสียงให้เขา 97% และการเลือกตั้งใน ค.ศ. 2017 ซึ่งเขาได้รับเลือกตั้งเป็นวาระที่สามติดต่อกันด้วยคะแนนเสียง 97.7% เขาเคยได้รับเลือกตั้งเข้าเป็นผู้ลงสมัครเข้าสู่สภาประชาชน (Halk Maslahaty) เมื่อ 28 มีนาคม ค.ศ. 2021 ในฐานะตัวแทนจากแคว้นอาฮัล เขาได้รับการลงคะแนน 100% จากผู้ลงคะแนน ในวันที่ 14 เมษายน ค.ศ. 2021 เขาได้รับการลงคะแนนเสียงเอกฉันท์ให้เป็นประธานสภาประชาชน สภาสูงของรัฐสภาเติร์กเมนิสถาน
เบร์ดือมูฮาเมดอว์ลงจากตำแหน่งประธานาธิบดีในวันที่ 19 มีนาคม ค.ศ. 2022 เพื่อให้เซร์ดาร์ ลูกชายที่ชนะการเลือกตั้งที่ถือว่าไม่เสรีหรือยุติธรรม ดำรงตำแหน่งต่อ
== หมายเหตุ ==
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2500
บุคคลที่ยังมีชีวิตอยู่
ประธานาธิบดีเติร์กเมนิสถาน
บุคคลจากแคว้นอาฮัล
ฟุตบอลทีมชาติสาธารณรัฐประชาธิปไตยคองโก

ฟุตบอลทีมชาติสาธารณรัฐประชาธิปไตยคองโก (Équipe de république démocratique du Congo de football) เป็นทีมฟุตบอลตัวแทนของสาธารณรัฐประชาธิปไตยคองโก อยู่ภายใต้การดูแลของสหพันธ์ฟุตบอลสาธารณรัฐประชาธิปไตยคองโก ทีมชาตินี้ได้ประสบความสำเร็จในระดับประเทศหลายครั้ง เช่น ชนะเลิศแอฟริกาคัพออฟเนชันส์ ในปี ค.ศ. 1968, ค.ศ. 1974 และได้เข้าร่วมแข่งขันฟุตบอลโลกรอบสุดท้ายหนึ่งครั้งในฟุตบอลโลก 1974
== อ้างอิง ==
== แหล่งข้อมูลอื่น ==
Leopardsfoot
Sport actualité Congo Democratic Republic
สาธารณรัฐประชาธิปไตยคองโก
ฟุตบอลในสาธารณรัฐประชาธิปไตยคองโก
ค
เทศบาลเมืองบางระจัน

บางระจัน เป็นเทศบาลเมืองซึ่งมีอาณาเขตครอบคลุมพื้นที่บางส่วนของหมู่ที่ 1–6 ตำบลสิงห์ บางส่วนของหมู่ที่ 1–11 ตำบลไม้ดัด บางส่วนของหมู่ที่ 1–11 ตำบลเชิงกลัด และพื้นที่ทั้งหมดของหมู่ 8 กับพื้นที่บางส่วนของหมู่ 1–7, 9–11 ตำบลโพชนไก่ ในอำเภอบางระจัน จังหวัดสิงห์บุรี เดิมมีฐานะเป็นสุขาภิบาลสิงห์ในปี พ.ศ. 2499 ขยายเขตสุขาภิบาลในปี พ.ศ. 2511 (ยึดเป็นแนวเขตเทศบาลในปัจจุบัน) และจัดตั้งเป็นเทศบาลตำบลในปี พ.ศ. 2542 แล้วจึงยกฐานะขึ้นเป็นเทศบาลเมืองในวันที่ 8 มีนาคม พ.ศ. 2556
ชื่อของเทศบาลและอำเภอตั้งชื่อตามค่ายบางระจันในสมัยอาณาจักรอยุธยา ปัจจุบันเทศบาลเมืองมีประชากร 13,789 คน ภูมิประเทศเป็นที่ราบลุ่มซึ่งมี
เทศบาลเมืองคลองมะเดื่อ

เทศบาลเมืองคลองมะเดื่อ เป็นเทศบาลเมืองซึ่งมีอาณาเขตครอบคลุมพื้นที่ตำบลคลองมะเดื่อ (เดิมชื่อตำบลคลองกระทุ่ม) ทั้งตำบล ตั้งอยู่ในอำเภอกระทุ่มแบน จังหวัดสมุทรสาคร เดิมมีฐานะเป็น "องค์การบริหารส่วนตำบลคลองมะเดื่อ" แล้วจึงได้รับการจัดตั้งเป็นเทศบาลเมืองใน พ.ศ. 2562 ปัจจุบันเทศบาลเมืองคลองมะเดื่อมีประชากร 21,832 คน ตั้งอยู่ห่างจากที่ว่าการอำเภอกระทุ่มแบนไปประมาณ 5 กิโลมตร ภูมิประเทศเป็นที่ราบลุ่ม มีคลองอีกหลายสาย โดยคลองที่สำคัญที่สุดคือ คลองกระทุ่มแบน ซึ่งเชื่อมต่อกับคลองภาษีเจริญ ส่วนการขนส่ง มีถนนเศรษฐกิจ 1 ซึ่งสามารถเชื่อมต่อกับถนนพระรามที่ 2 ได้
สถานที่สำคัญในเขตเทศบาล ได้แก่ วัดราษฎร์บำรุงหรือวัดหงอนไก่ เป็นหนึ่งในแหล่งโบราณคดีที่สำคัญ เพราะมีโบราณสถานคืออุโบสถหลังเก่าเป็นอาคารร้าง ผลิตภัณฑ์ท้องถิ่นที่สำคัญของเทศบาลคือ เครื่องเบญจรงค์ ซึ่งหมู่บ้านที่ทำเครื่องเบญจรงค์ในเขตเทศบาลนี้ สืบทอดจากตระกูลเก่าแก่เชื้อสายจีน
== อาณาเขต ==
เขตเทศบาลเมืองคลองมะเดื่อมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลตำบลสวนหลวง (อำเภอกระทุ่มแบน)
ทิศตะวันออก ติดต่อกับเขตเทศบาลตำบลแคราย (อำเภอกระทุ่มแบน)
ทิศใต้ ติดต่อกับเขตองค์การบริหารส่วนตำบลบางน้ำจืดและเขตเทศบาลตำบลนาดี (อำเภอเมืองสมุทรสาคร)
ทิศตะวันตก ติดต่อกับเขตเทศบาลตำบลดอนไก่ดีและเขตเทศบาลเมืองกระทุ่มแบน (อำเภอกระทุ่มแบน)
== หมู่บ้าน ==
เทศบาลเมืองคลองมะเดื่อครอบคลุมพื้นที่ทั้งตำบลคลองมะเดื่อซึ่งแบ่งการปกครองออกเป็น 11 หมู่บ้าน ได้แก่
หมู่ที่ 1 บ้านหุบศาลเจ้า
หมู่ที่ 2 บ้านคลองอ่อนใจ
หมู่ที่ 3 บ้านโคกหัวถนน
หมู่ที่ 4 บ้านคลองทองหลาง
หมู่ที่ 5 บ้านคลองแสนสุข
หมู่ที่ 6 บ้านคลองตาทอง
หมู่ที่ 7 บ้านคลองผู้ใหญ่ลอย
หมู่ที่ 8 บ้านคลองตากแดด
หมู่ที่ 9 บ้านคลองกระทุ่มแบน
หมู่ที่ 10 บ้านคลองตาเฉย
หมู่ที่ 11 บ้านคลองสะพานดำ
== อ้างอิง ==
== แหล่งข้อมูลอื่น ==
เว็บไซต์เทศบาลเมืองคลองมะเดื่อ
คลองมะเดื่อ
คลองมะเดื่อ
ทับแมนเบิร์ก

ทับแมนเบิร์ก (Tubmanburg) หรือ โบมี (Bomi) เดิมชื่อ ไวทาวน์ (Vaitown) เป็นเมืองหลักของเทศมณฑลโบมี ประเทศไลบีเรีย ตั้งอยู่บนเนินเขาโบมี ทางตะวันตกเฉียงเหนือของมอนโรเวีย และเคยเป็นแหล่งแร่เหล็กและเพชรจนกระทั่งถูกทำลายเป็นส่วนใหญ่ในช่วงสงครามกลางเมืองไลบีเรียครั้งที่หนึ่ง ในช่วงสงครามกลางเมืองไลบีเรียครั้งที่สองเมืองนี้เป็นที่ตั้งสำนักงานใหญ่ของกลุ่มสหไลบีเรียเพื่อความปรองดองและประชาธิปไตย
จากการสำมะโนประชากรในปี ค.ศ. 2008 เมืองมีประชากรประมาณ 13,144 คน
ในช่วงการระบาดของไวรัสอีโบลาในแอฟริกาตะวันตกได้มีการเปิดศูนย์บำบัดในเมืองด้วยความช่วยเหลือจากสหรัฐ
== อ้างอิง ==
เมืองในประเทศไลบีเรีย
ฟุตบอลทีมชาติแองโกลา

ฟุตบอลทีมชาติแองโกลา (Seleção nacional de futebol de Angola) เป็นทีมฟุตบอลจากประเทศแองโกลา ทีมชาตินี้ได้เข้าร่วมแข่งขันฟุตบอลโลกรอบสุดท้ายหนึ่งครั้งในฟุตบอลโลก 2006
== อ้างอิง ==
แองโกลา
ประเทศแองโกลา
มหาสมุทร หมูปิ้งอร่อยจุงเบย

มหาสมุทร หมูปิ้งอร่อยจุงเบย หรือ มหาสมุทร ศิษย์แรมโบ้อีสาน หรือชื่อชกเดิม มหาสมุทร ต.ผิวหล่อภักดี (2 กรกฎาคม พ.ศ. 2544 – ) เป็นนักมวยไทยชาวไทย ซึ่งเป็นแชมป์มวยรอบปูนเสือ ครั้งที่ 19
เขามีเทรนเนอร์คือไกรสุวิทย์ ศูนย์กีฬาหนองกี่ อดีตแชมป์สนามมวยราชดำเนิน
== ประวัติ ==
มหาสมุทร หมูปิ้งอร่อยจุงเบย มีชื่อจริงคือเกียรติศักดิ์ วิเศษรัมย์ (ชื่อเล่น: ตอง) เป็นบุคคลจากภูมิลำเนาอำเภอคูเมือง จังหวัดบุรีรัมย์ สำเร็จการศึกษาระดับชั้นมัธยมศึกษาปีที่ 3 จากโรงเรียนคูเมืองวิทยาคม จังหวัดบุรีรัมย์ เขาเริ่มฝึกมวยเมื่ออายุ 13 ปี โดยได้แรงบันดาลใจจากการเห็นนักมวยที่ได้ชกออกรายการโทรทัศน์ จึงอยากเป็นแบบนั้นบ้าง และเริ่มฝึกที่ค่าย ต.ผิวหล่อภักดี หลังจากนั้น 1 เดือน ก็ได้ขึ้นชกครั้งแรกโดยใช้ชื่อยอดวิชา ต.ผิวหล่อภักดี โดยเป็นฝ่ายชนะน็อกในยกที่ 2 และได้รับค่าตัว 300 บาทจากไฟต์ดังกล่าว ก่อนจะเดินสายชกที่ภาคอีสานกว่า 100 ไฟต์ และเคยชกออกรายการโทรทัศน์ที่ อตก.3 จังหวัดนนทบุรี ซึ่งเขาเป็นฝ่ายชนะคะแนน และได้รับค่าตัว 8,000 บาทจากไฟต์ดังกล่าว
จากนั้น เขาได้ฝึกซ้อมอย่างหนัก โดยมีคิวขึ้นชกในเมืองหลวงสลับกับต่างจังหวัด กระทั่งได้รับเลือกจากชุ้น เกียรติเพชร เข้าสู่การแข่ง "มวยรอบปูนเสือ ครั้งที่ 19" โดยเป็นฝ่ายชนะน็อกก้องหนองยาง ส.บุญเยี่ยม ในยกที่ 3 และเป็นฝ่ายชนะน็อกพรพยัคฆ์ ส.ภูมิพัฒน์ ในยกที่ 3 เช่นกัน แล้วผ่านเข้าสู่รอบ 8 คน ที่ซึ่งเขาเป็นฝ่ายชนะคะแนนมาลัยทอง ช.เรืองรัมย์ จากจังหวัดบุรีรัมย์
ส่วนนัดถัดมา เขาเป็นฝ่ายแพ้คะแนนเพชรแสนคม เดอะเบสมวยไทยยิม จึงต้องกลับไปชกกับผู้แพ้อีกครั้ง ซึ่งเขาเป็นฝ่ายชนะคะแนนมาลัยทอง แล้วเข้าสู่รอบตัดเชือกโดยเป็นฝ่ายชนะฉลามขาว นายกเอท่าศาลา จากการชนะน็อกทางเทคนิคในยกที่ 4 กระทั่งเข้าสู่รอบชิงชนะเลิศ ที่เขาต้องพบกับคู่ปรับเก่าอย่างเพชรแสนคม
แม้จะมีกูรูมวยหลายรายคาดว่าเพชรแสนคมจะเป็นฝ่ายชนะครั้งนี้ แต่วันที่ 27 ตุลาคม พ.ศ. 2562 มหาสมุทร หมูปิ้งอร่อยจุงเบย ก็ได้เป็นแชมป์มวยรอบปูนเสือ ครั้งที่ 19 จากการชนะคะแนนเพชรแสนคมอย่างเป็นเอกฉันท์ ที่สนามมวยเวทีลุมพินี โดยได้รับเงินรางวัล 600,000 บาท พร้อมเข็มขัดแชมป์ และถ้วยรางวัล
ส่วนวันที่ 1 ธันวาคม ของปีเดียวกัน มหาสมุทรเป็นฝ่ายแพ้คะแนนเพชรมงคล ศูนย์กีฬาห้วยต้ม ในคู่เอกของรายการศึกมวยไทย 7 สี
ต่อมาในเดือนสิงหาคม พ.ศ. 2563 ดร.เสกสกล อัตถาวงศ์ นักการเมืองสังกัดพรรคพลังประชารัฐ ได้เข้ามาเป็นผู้สนับสนุนมหาสมุทร ส่งผลให้มหาสมุทรเปลี่ยนชื่อในการชกเป็น "มหาสมุทร ศิษย์แรมโบ้อีสาน"
== ชีวิตส่วนตัว ==
มหาสมุทร หมูปิ้งอร่อยจุงเบย เป็นบุตรของประกิต วิเศษรัมย์ (บิดา) และเขียว วิเศษรัมย์ (มารดา) ปัจจุบันมหาสมุทรมีสถานะโสด เขามีนักมวยในดวงใจคือเมสซี่ แป๋งกองปราบ ส่วนนักแสดงที่ชื่นชอบคือมาริโอ้ เมาเร่อ และนักร้องที่ชื่นชอบคือลำไย ไหทองคำ
== เกียรติประวัติ ==
23 กุมภาพันธ์ พ.ศ. 2563 : นักมวยขวัญใจทีวียอดเยี่ยม – จากงานมอบรางวัลประกาศเกียรติคุณบุคคลวงการมวยปี 2562
ดาวโรจน์ทะลุจอแห่งปี 2562
27 ตุลาคม พ.ศ. 2562 : แชมป์ – มวยรอบปูนเสือ ครั้งที่ 19
== สถิติการแข่งขัน ==
== อ้างอิง ==
== แหล่งข้อมูลอื่น ==
มหาสมุทร หมูปิ้งอร่อยจุงเบย สถิติการขึ้นชกมวยไทย วิเคราะห์ วิจารณ์มวย
นักมวยไทยชาวไทย
บุคคลจากอำเภอคูเมือง
บุคคลจากโรงเรียนคูเมืองวิทยาคม
บาร์งา

บาร์งา (Gbarnga) เป็นเมืองหลักของเทศมณฑลบอง ประเทศไลบีเรีย ตั้งอยู่ทางตะวันออกเฉียงเหนือของมอนโรเวีย ในช่วงสงครามกลางเมืองไลบีเรียครั้งที่หนึ่งเมืองนี้เป็นที่ตั้งของฐานทัพของชาร์ลส์ เทย์เลอร์ แนวร่วมรักประเทศแห่งชาติไลบีเรีย วิทยาลัยคัตติงตันซึ่งเป็นสถาบันเอกชนในเครืออิปิสโคปัลตั้งอยู่ใกล้กับเมืองนี้ และวิทยาเขตนี้เคยเป็นที่ตั้งของพิพิธภัณฑ์แอฟริกาซึ่งถูกทำลายในช่วงสงครามกลางเมือง
จากการสำมะโนประชากรในปี ค.ศ. 2008 เมืองมีประชากรประมาณ 34,046 คน เป็นเมืองที่มีประชากรมากที่สุดเป็นอันดับสี่ของประเทศไลบีเรีย
== ภูมิอากาศ ==
== เมืองพี่น้องและเมืองแฝด ==
 บอลทิมอร์ รัฐแมริแลนด์ สหรัฐ
== อ้างอิง ==
เมืองในประเทศไลบีเรีย
จอนนี วิลเลียมส์

จอนาทัน ปีเตอร์ วิลเลียมส์  (เกิดวันที่ 9 ตุลาคม ค.ศ. 1993) เป็นนักฟุตบอลอาชีพผู้เล่นในตำแหน่งกองกลางให้กับสโมสรฟุตบอลสวินดันทาวน์ในอีเอฟแอลลีกทู และทีมชาติเวลส์
วิลเลียมส์เริ่มต้นอาชีพกับคริสตัลพาเลซ โดยมีช่วงที่ถูกปล่อยยืมตัวให้กับนอตทิงแฮมฟอเรสต์, มิลตันคีนส์ดอนส์, อิปสวิชทาวน์ และซันเดอร์แลนด์ เขาเซ็นสัญญากับชาร์ลตันแอธเลติกในเดือนมกราคม ค.ศ. 2019
วิลเลียมส์เป็นส่วนหนึ่งของทีมชาติเวลส์ชุดที่เข้าถึงรอบรองชนะเลิศในฟุตบอลชิงแชมป์แห่งชาติยุโรป 2016
== เกียรติประวัติ ==
คริสตัลพาเลซ
ฟุตบอลลีกแชมเปียนชิป เพลย์ออฟ: 2013
ชาร์ลตันแอธเลติก
อีเอฟแอลลีกวัน เพลย์ออฟ: 2019
รางวัลส่วนตัว
ประตูยอดเยี่ยมแห่งฤดูกาล อิปสวิชทาวน์: 2013–14
== อ้างอิง ==
== แหล่งข้อมูลอื่น ==
Jonathan Williams at cafc.co.uk
นักฟุตบอลชาวเวลส์
นักฟุตบอลทีมชาติเวลส์
กองหน้าฟุตบอล
ผู้เล่นสโมสรฟุตบอลคริสตัลพาเลซ
ผู้เล่นสโมสรฟุตบอลนอตทิงแฮมฟอเรสต์
ผู้เล่นสโมสรฟุตบอลอิปสวิชทาวน์
ผู้เล่นสโมสรฟุตบอลมิลตันคีนส์ดอนส์
ผู้เล่นสโมสรฟุตบอลซันเดอร์แลนด์
ผู้เล่นสโมสรฟุตบอลชาร์ลตันแอธเลติก
ผู้เล่นในฟุตบอลลีกอังกฤษ
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากเทศมณฑลเคนต์
แดนนี วอร์ด

แดนนี วอร์ด (เกิดวันที่ 22 มิถุนายน ค.ศ. 1993) เป็นนักฟุตบอลชาวเวลส์ผู้เล่นในตำแหน่งผู้รักษาประตูให้กับเลสเตอร์ซิตีในอีเอฟแอลแชมเปียนชิป และทีมชาติเวลส์ ก่อนหน้านี้เขาเคยเล่นให้กับลิเวอร์พูลและเวร็กซ์แฮม เขาเคยเล่นแบบยืมตัวให้กับแทมเวิร์ท, มอร์แคมบ์, แอเบอร์ดีน และฮัดเดอส์ฟีลด์ทาวน์ เขาถูกเรียกติดทีมชาติครั้งแรกใน ค.ศ. 2013 และได้ลงเล่นระดับทีมชาติครั้งแรกใน ค.ศ. 2016 โดยเป็นส่วนหนึ่งของทีมชาติชุดที่จบรอบรองชนะเลิศในฟุตบอลชิงแชมป์แห่งชาติยุโรป 2016
== เกียรติประวัติ ==
ลิเวอร์พูล
ยูฟ่ายูโรปาลีก รองชนะเลิศ: 2015–16
ฮัดเดอส์ฟีลด์ทาวน์
อีเอฟแอลแชมเปียนชิป เพลย์ออฟ: 2017
== อ้างอิง ==
== แหล่งข้อมูลอื่น ==
Danny Ward profile at the  Liverpool F.C. website
นักฟุตบอลชาวเวลส์
นักฟุตบอลทีมชาติเวลส์
ผู้รักษาประตูฟุตบอล
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลฮัดเดอส์ฟีลด์ทาวน์
ผู้เล่นสโมสรฟุตบอลเลสเตอร์ซิตี
ผู้เล่นในฟุตบอลลีกอังกฤษ
ผู้เล่นในสกอตติชโปรเฟสชันนัลฟุตบอลลีก
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ไซมอน เชิร์ช

ไซมอน ริชาร์ด เชิร์ช (เกิดวันที่ 10 ธันวาคม ค.ศ. 1988) เป็นอดีตนักฟุตบอลผู้เคยเล่นในตำแหน่งกองหน้าให้กับพลิมัทอาร์ไกล์ในลีกวันเป็นสโมสรสุดท้าย
หลังจากที่ได้เซ็นสัญญากับทีมเยาวชน เชิร์ชก็ได้เล่นให้กับเรดิงเป็นระยะเวลาสิบปี โดยมีช่วงเวลา 6 ปีที่เขาได้เล่นในระดับอาชีพ เขายิงประตูให้กับเรดิง 22 ลูกจากการลงเล่น 104 นัด ก่อนที่จะย้ายไปเล่นให้กับหลายสโมสร ได้แก่ ชาร์ลตันแอธเลติก, มิลตันคีนส์ดอนส์ และโรดา เจซี เคอร์เครด เขายังเคยถูกปล่อยยืมตัวให้กับแอเบอร์ดีน โดยยิงได้ 6 ประตูจากการลงเล่น 13 นัด
เชิร์ชลงเล่นให้กับทีมชาติเวลส์ทั้งหมด 38 นัด ซึ่งรวมถึงสองนัดที่ลงเล่นในฟุตบอลชิงแชมป์แห่งชาติยุโรป 2016
== อ้างอิง ==
== แหล่งข้อมูลอื่น ==
Simon Church profile at Charlton Athletic F.C.
Simon Church profile at ESPN FC
ชาวอังกฤษเชื้อสายเวลส์
นักฟุตบอลชาวอังกฤษ
นักฟุตบอลชาวเวลส์
นักฟุตบอลทีมชาติเวลส์
กองหน้าฟุตบอล
ผู้เล่นสโมสรฟุตบอลเรดิง
ผู้เล่นสโมสรฟุตบอลฮัดเดอส์ฟีลด์ทาวน์
ผู้เล่นสโมสรฟุตบอลชาร์ลตันแอธเลติก
ผู้เล่นสโมสรฟุตบอลมิลตันคีนส์ดอนส์
ผู้เล่นในฟุตบอลลีกอังกฤษ
ผู้เล่นสโมสรฟุตบอลพลิมัทอาร์ไกล์
ผู้เล่นในสกอตติชโปรเฟสชันนัลฟุตบอลลีก
ผู้เล่นในเอเรอดีวีซี
ผู้เล่นในฟุตบอลชิงแชมป์แห่งชาติยุโรป 2016
บุคคลจากแอเมอร์ชัม
ฌ็อง-มารี เลอ แปน

ฌ็อง-มารี เลอ แปน (Jean-Marie Le Pen) เป็นนักการเมืองชาวฝรั่งเศสผู้ดำรงตำแหน่งประธานแนวร่วมแห่งชาติตั้งแต่ปี ค.ศ. 1972 ถึง ค.ศ. 2011
บุคคลที่เกิดในปี พ.ศ. 2471
บุคคลที่ยังมีชีวิตอยู่
นักการเมืองฝรั่งเศส
บุคคลจากจังหวัดมอร์บีอ็อง
ศิษย์เก่าจากมหาวิทยาลัยป็องเตอง-อาซัส
ทหารชาวฝรั่งเศส
โบพูลู

โบพูลู (Bopolu) เป็นเมืองหลักของเทศมณฑลบาร์โพลู ประเทศไลบีเรีย ตั้งอยู่ทางเหนือจากมอนโรเวียไปราว 100 กิโลเมตร จากการสำมะโนประชากรในปี ค.ศ. 2008 เมืองมีประชากรประมาณ 2,908 คน ประชากรส่วนใหญ่ประกอบอาชีพปลูกข้าวและมันสำปะหลัง
== อ้างอิง ==
เมืองในประเทศไลบีเรีย
คาร์เรียน ครอส

เควิน เคซาร์ (Kevin Kesar; 19 กรกฎาคม ค.ศ. 1985) นักมวยปล้ำอาชีพชาวอเมริกันที่เซ็นกับ WWE ในชื่อ คาร์เรียน ครอส (Karrion Kross)
เขายังเป็นที่รู้จักกันเป็นอย่างดีในชื่อ คิลเลอร์ ครอส (Killer Kross) ปล้ำให้กับสมาคม Impact Wrestling, Lucha Libre AAA Worldwide (AAA), Major League Wrestling และในหลายสมาคมอิสระ ใน AAA เขาเป็นสมาชิกของคอกม้า MAD และ La Facción Ingobernable เขายังปรากฏตัวในซีซันที่สี่ของโครงการอเมริกันของ AAA อย่าง Lucha Underground ในชื่อ The White Rabbit ผู้นำแห่ง Rabbit Rabbit ของ Paul London
==ผลงาน==
Cauliflower Alley Club
*Rising Star Award (2018)
Future Stars of Wrestling
* FSW Heavyweight Championship (1 time)
* FSW Mecca Championship (1 time)
Impact Wrestling
*Impact Year End Awards for One to Watch in 2019 (2018)
Maverick Pro Wrestling
*MPW Championship (2 times)
Modern Vintage Wrestling
*MVW Heavyweight Championship (1 time)
Masters of Ring Entertainment
*MORE Wrestling World Championship (1 time)
Pro Wrestling Illustrated
* Ranked No. 16 of the top 500 singles wrestlers in the PWI 500 in 2021
Ring Warriors
*Ring Warriors Grand Championship (1 time)
Stand Alone Wrestling
*PWAD Championship (1 time)
The Wrestling Revolver
*REVOLVER Championship (1 time)
WWE
*NXT Championship (2 times)
==อ้างอิง==
==แหล่งข้อมูลอื่น==
IMPACT profile
นักมวยปล้ำอาชีพชาวอเมริกัน
คริส คริสตอฟเฟอร์สัน

คริสตอฟเฟอร์ คริสตอฟเฟอร์สัน (Kristoffer Kristofferson) เกิด 22 มิถุนายน ค.ศ. 1936 เป็นนักร้อง-นักแต่งเพลง นักแสดง ชาวอเมริกัน เขามีส่วนร่วมแต่งเพลง "Me and Bobby McGee", "For the Good Times", "Sunday Mornin' Comin' Down" และ "Help Me Make It Through the Night" เพลงฮิตเหล่านี้ขับร้องโดยศิลปินอื่น คริสตอฟเฟอร์สันเขียนเพลงของตัวเองและได้ร่วมเขียนกับนักแต่งเพลงจากแนชวิลล์ เช่น เชล ซิลเวอร์สไตน์ ในปี ค.ศ. 1985 คริสตอฟเฟอร์สันได้ร่วมกับศิลปินแนวคันทรี เวย์ลอน เจนนิงส์, วิลลี เนลสัน และจอห์นนี แคช ก่อตั้งวงซูเปอร์กรุปแนวคันทรีชื่อว่า เดอะไฮเวย์เมน
ในปี 2004 มีชื่ออยู่ในหอเกียรติยศเพลงคันทรี เขายังเป็นที่รู้จักจากการแสดงในภาพยนตร์เรื่อง Alice Doesn't Live Here Anymore, Heaven's Gate, Blume in Love, Blade และ A Star Is Born ผลงานเรื่องหลังทำให้เขาได้รับรางวัลลูกโลกทองคำ สาขานักแสดงนำชายยอดเยี่ยม
==อ้างอิง==
นักแสดงภาพยนตร์ชายชาวอเมริกัน
ชาวอเมริกันเชื้อสายดัตช์
ชาวอเมริกันเชื้อสายอังกฤษ
ชาวอเมริกันเชื้อสายเยอรมัน
ชาวอเมริกันเชื้อสายสวีเดน
ศิลปินสังกัดโคลัมเบียเรเคิดส์
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
นักแต่งเพลงชาวอเมริกัน
นักร้องอเมริกัน
ศิลปินสังกัดเมอร์คิวรีเรเคิดส์
บุคคลจากรัฐเท็กซัส
บุคคลจากแมลิบู
บุคคลจากรัฐฮาวาย
ลอว์สัน (วงดนตรี)

ลอว์สัน (Lawson) เป็นวงป็อปร็อกอังกฤษ ประกอบด้วยสมาชิกคือ แอนดี บราวน์ (ร้องนำ, กีตาร์), ไรอัน เฟลตเชอร์ (เบส, ร้องประสาน), โจเอล พีต (กีตาร์นำ, ร้องประสาน) และแอดัม พิตส์ (กลอง, ร้องประสาน) วงออกอัลบั้มแรก Chapman Square เมื่อวันที่ 22 ตุลาคม ค.ศ. 2012 สามารถขึ้นอันดับ 3 ยูเคอัลบัมส์ชาร์ต ชื่อของวงมาจากศัลยแพทย์จากเมืองดอร์เซต เดวิด ลอว์สัน ที่ช่วยชีวิตผ่าตัดแอนดี บราวน์ นักร้องนำ
==อ้างอิง==
กลุ่มดนตรีป็อปร็อกสัญชาติอังกฤษ
กลุ่มดนตรีที่ก่อตั้งในปี พ.ศ. 2552
วงกลุ่มสี่สัญชาติอังกฤษ
ประเทศอิหร่านในโอลิมปิกเยาวชนฤดูร้อน 2018

ประเทศอิหร่าน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิหร่านเป็นผู้ทำหน้าที่ในการส่งนักกีฬาเข้าร่วมแข่งขันจำนวน 49 คน ใน 18 ชนิดกีฬา ผลการแข่งขันครั้งนี้ประเทศอิหร่านได้รับเหรียญรางวัลแบ่งเป็น 7 เหรียญทอง 3 เหรียญเงิน และ 4 เหรียญทองแดง รวมทั้งหมด 14 เหรียญ
== นักกีฬาที่ได้รับเหรียญรางวัล==
== ดูเพิ่ม ==
ประเทศอิหร่านในโอลิมปิก
รายชื่อผู้เชิญธงชาติอิหร่านในโอลิมปิกเยาวชน
รายชื่อนักกีฬาอิหร่านที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
อิหร่าน
นักกีฬาโอลิมปิกเยาวชนทีมชาติอิหร่าน
สหรัฐในโอลิมปิกเยาวชนฤดูร้อน 2018

ประเทศสหรัฐ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสหรัฐเป็นผู้ทำหน้าที่ในการส่งนักกีฬาเข้าร่วมแข่งขันจำนวน 86 คน ใน 22 ชนิดกีฬา ผลการแข่งขันครั้งนี้ประเทศสหรัฐได้รับเหรียญรางวัลแบ่งเป็น 6 เหรียญทอง 5 เหรียญเงิน และ 7 เหรียญทองแดง รวมทั้งหมด 18 เหรียญ
== ยิงธนู ==
ผลการแข่งขันดังนี้
เดี่ยว
{|class="wikitable" style="font-size:90%;"
|-
!rowspan="2"|นักกีฬา
!rowspan="2"|รายการ
!colspan="2"|Ranking round
!Round of 32
!Round of 16
!Quarterfinals
!Semifinals
!Final / 
!rowspan=2|อันดับ
|- style="font-size:95%"
!Score
!Seed
!OppositionScore
!OppositionScore
!OppositionScore
!OppositionScore
!OppositionScore
|- align=center
|align=left|Trenton Cowles
|Boys' Individual
|665
|15
|W 6–0
|W 7–1
|W 6–0
|W 6–0
|W 6–0
|
|- align=center
|align=left|Catalina Gnoriega
|Girls' Individual
|642
|14
|W 6–5
|W 6–4
|L 3–7
|colspan=2|Did not advance
|5
|}
ทีม
{|class="wikitable" style="font-size:90%;"
|-
!rowspan="2"|นักกีฬา
!rowspan="2"|รายการ
!colspan="2"|Ranking round
!Round of 32
!Round of 16
!Quarterfinals
!Semifinals
!Final / 
!rowspan=2|อันดับ
|- style="font-size:95%"
!Score
!Seed
!OppositionScore
!OppositionScore
!OppositionScore
!OppositionScore
!OppositionScore
|- align=center
|align=left|
|rowspan=2|Mixed team
|1299
|18
|W 6–0
|W 6–2
|W 6–2
|L 3–5
|W 5–3
|
|- align=center
|align=left|
|1302
|7
|L 0–6
|colspan=4|Did not advance
| 17
|}
== ดูเพิ่ม ==
สหรัฐในโอลิมปิก
รายชื่อผู้เชิญธงชาติสหรัฐในโอลิมปิกเยาวชน
รายชื่อนักกีฬาสหรัฐที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
สหรัฐ
นักกีฬาโอลิมปิกเยาวชนทีมชาติสหรัฐ
ลอเรนซ์ ฟิชเบิร์น

ลอเรนซ์ จอห์น ฟิชเบิร์น ที่ 3 (Laurence John Fishburne III) เกิด 30 กรกฎาคม ค.ศ. 1961 เป็นนักแสดง ผู้เขียนบทละคร โปรดิวเซอร์ นักเขียนบทภาพยนตร์ และผู้กำกับภาพยนตร์ ชาวอเมริกัน เป็นที่รู้จักจากบทมอร์เฟียส ใน ภาพยนตร์ไตรภาค The Matrix, จอห์น "ฟิวเรียส" สไตลส์ ในภาพยนตร์ชีวิตเรื่อง Boyz n the Hood, ไทรโรน "มร. คลีน" มิลเลอร์ ในภาพยนตร์สงครามปี 1979 เรื่อง Apocalypse Now และบทบาทเร็ว ๆ นี้ ในบท "เดอะโบเวอรีคิง" ของ ภาพยนตร์ชุด John Wick
จากการรับบทเป็น ไอก์ เทอร์เนอร์ ในภาพยนตร์ What's Love Got to Do With It ทำให้เขาได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม เขาได้รับรางวัลโทนี สาขานักแสดงนำชายในละครเวทีเรื่อง Two Trains Running (1992) และได้รางวัลไพรม์ไทม์เอมมี สาขานักแสดงรับเชิญยอดเยี่ยมในซีรีส์แนวชีวิต จากเรื่อง TriBeCa (1993) ฟิชเบิร์นเป็นนักแสดงอเมริกันเชื้อสายแอฟริกันคนแรกที่รับบทโอเทลโล ในภาพยนตร์ Othello กำกับโดยโอลิเวอร์ พาร์กเกอร์ ซึ่งสร้างจากบทประพันธ์ของวิลเลียม เชกสเปียร์
ฟิชเบิร์นยังแสดงหนังเกินวิสัยหลายเรื่อง เช่น Deep Cover และ King of New York และตั้งแต่ปี ค.ศ. 2008 ถึง 2011 เขารับบทดร. เรย์มอนด์ แลงสตัน ในซีรีส์อาชญากรรมทางช่องซีบีเอส เรื่อง  Crime Scene Investigation และตั้งแต่ปี ค.ศ. 2013 ถึง 2015 แสดงเป็นเจ้าหน้าที่พิเศษแจ็ก ครอว์ฟอร์ดในซีรีส์แนวระทึกขวัญทางช่องเอ็นบีซี เรื่อง Hannibal ในปี 2013 รับบทเพอร์รี ไวต์ ในภาพยนตร์การกำกับของแซก สไนเดอร์ ในการนำซูเปอร์แมนกลับมาสร้างใหม่ เรื่อง Man of Steel และปี 2016 กลับมาแสดงในเรื่อง  Dawn of Justice ที่ถือเป็นส่วนหนึ่งของจักรวาลขยายดีซี ฟิชเบอร์ยังรับบทบิลล์ ฟอสเตอร์ ในภาพยนตร์ Ant-Man and the Wasp ออกฉายปี 2018 ซึ่งเป็นส่วนหนึ่งของจักรวาลภาพยนตร์มาร์เวล
==อ้างอิง==
นักแสดงละครโทรทัศน์ชายชาวอเมริกัน
นักแสดงภาพยนตร์ชายชาวอเมริกัน
ผู้ที่ได้รับรางวัลโทนี
ผู้อำนวยการสร้างภาพยนตร์ชาวอเมริกัน
ผู้กำกับภาพยนตร์ชาวอเมริกัน
นักเขียนชาวอเมริกัน
ประเทศฝรั่งเศสในโอลิมปิกเยาวชนฤดูร้อน 2018

ประเทศฝรั่งเศส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฝรั่งเศสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 99 คน ใน 25 ชนิดกีฬา ผลการแข่งขันครั้งนี้ประเทศฝรั่งเศสได้รับเหรียญรางวัลแบ่งเป็น 5 เหรียญทอง 15 เหรียญเงิน และ 7 เหรียญทองแดง รวมทั้งหมด 27 เหรียญ
== แบดมินตัน ==
ผลการแข่งขันดังนี้
เดี่ยว
ทีม
== ดูเพิ่ม ==
ประเทศฝรั่งเศสในโอลิมปิก
รายชื่อผู้เชิญธงชาติฝรั่งเศสในโอลิมปิกเยาวชน
รายชื่อนักกีฬาฝรั่งเศสที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
ฝรั่งเศส
นักกีฬาโอลิมปิกเยาวชนทีมชาติฝรั่งเศส
ประเทศยูเครนในโอลิมปิกเยาวชนฤดูร้อน 2018

ประเทศยูเครน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติยูเครนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 55 คน ใน  ชนิดกีฬา ผลการแข่งขันครั้งนี้ประเทศยูเครนได้รับเหรียญรางวัลแบ่งเป็น 5 เหรียญทอง 7 เหรียญเงิน และ 6 เหรียญทองแดง รวมทั้งหมด 18 เหรียญ
== แบดมินตัน ==
ผลการแข่งขันดังนี้
เดี่ยว
ทีม
== ดูเพิ่ม ==
ประเทศยูเครนในโอลิมปิก
รายชื่อผู้เชิญธงชาติยูเครนในโอลิมปิกเยาวชน
รายชื่อนักกีฬายูเครนที่ได้รับเหรียญรางวัลโอลิมปิกเยาวชน
== อ้างอิง ==
== แหล่งข้อมูลอื่น ==
เว็บไซต์ทางการ
 
ยูเครน
นักกีฬาโอลิมปิกเยาวชนทีมชาติยูเครน
ชาลส์ แดนซ์

วอลเตอร์ ชาลส์ แดนซ์ (Walter Charles Dance) เกิด 10 ตุลาคม ค.ศ. 1946 เป็นนักแสดง นักเขียนบท และผู้กำกับภาพยนตร์ชาวอังกฤษ
บทบาทที่สร้างชื่อของเขา เช่น บทไทวิน แลนนิสเตอร์ ในซีรีส์ทางช่องเอชบีโอเรื่อง Game of Thrones (2011 - 2015), กาย เพอร์รอน ในเรื่อง The Jewel in the Crown (1984), ซาร์โด นัมสปา ในเรื่อง The Golden Child (1986), ดร. โจนาทาน เคลเมนส์ ในเรื่อง Alien 3 (1992), เบเนดิกต์ ในเรื่อง Last Action Hero (1993), มาสเตอร์แวมไพร์ ในเรื่อง Dracula Untold (2014), ลอร์ด เฮฟล็อก เวตินารี ในเรื่องTerry Pratchett's Going Postal (2010), อลาสแตร์ เดนนิสตัน ในเรื่อง The Imitation Game (2014) และลอร์ดเมาต์แบ็ตเทน ใน The Crown
ผู้กำกับภาพยนตร์ชาวอังกฤษ
นักเขียนบทชาวอังกฤษ
นักแสดงภาพยนตร์ชายชาวสหราชอาณาจักร
บุคคลจากเทศมณฑลวุร์สเตอร์เชอร์
บุคคลจากพลิมัท